**Pielikums Nr. 1**

**TEHNISKĀ SPECIFIKĀCIJA**

**tirgus izpētei**

**Pilns vai daļējs autobusa noformējums ar darbinieku piesaistes vēstījumu**

**Tirgus izpētes priekšmets:**

Pilns vai daļējs autobusa noformējums (atkarīgs no dizaina)– maketa / vizualizācijas izstrāde, uzstādīšana un līmplēves noņemšana – darbinieku piesaistei “Esi autobusa vadītājs Rīgas satiksmē!”

**Iepirkuma mērķis:**

Popularizēt “Rīgas satiksmi” kā darba devēju un autobusa vadītāja vakanci, piesaistot jaunus darbiniekus; iedrošināt interesentus pārkvalificēties no citiem arodiem uz autobusa vadītāju, piedāvājot mācību iespējas un ilgtermiņa darbu pēc sekmīgas “D” kategorijas tiesību apgūšanas.

**Pakalpojuma apraksts:**

* Nodrošināt pilna servisa pakalpojumu, kas iekļauj, maketa / vizualizācijas izveidi, uzstādīšanas un līmplēves noņemšanas pakalpojumus;
* Noformējuma noturība – mitruma izturīgs, kas atbilst lietainiem (arī sniegs, sals) laikapstākļiem, transporta līdzekļa mazgāšanai un kopšanai (t.sk. kopšana ar sadzīves līdzekļiem un ķīmiskām vielām);
* Izpildītājs ar noformējumu aplīmē 2 (divus) autobusus, kas attēloti tehniskajā specifikācija;
* Izpildītājs saskaņā ar tehniskās specifikācijas noteikumiem apņemas ar saviem spēkiem, personālu, darba rīkiem, iekārtām un materiāliem veikt noformējuma izstrādi, uzstādīšanu, aplīmēšanu un līmplēves noņemšana pakalpojumus;
* Uzmērīšanas darbus Izpildītājs veic 5 (piecu) darba dienu laikā no līguma parakstīšanas dienas;
* Garantijas termiņš - līdz saistību izpildei vai līmplēves noņemšanas pabeigšanai. Garantijas laikā Izpildītājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ;
* Izpildītājs ir atbildīgs par saudzīgu un kvalitatīvu pakalpojuma veikšanu, lai pakalpojuma veikšanas rezultātā netiktu bojāts transports. Gadījumā, ja transports tiek bojāts (grīdas, sienu, griestu skrāpējumi, bojāts krāsojums, nekvalitatīvi veikti urbumi u.c.), bojājumu novēršanu Izpildītājs sedz par saviem līdzekļiem, nodrošinot apdares atjaunošanu sākotnējā kvalitātē;
* Izpildītājs nodrošina Tehniskā specifikācijā norādīto pakalpojumu izpildi, atbilstošā apjomā un kvalitātē, nodrošinot Pasūtītājam kvalitatīvu pakalpojuma izpildi;
* Konstatēto bojājumu vai defektu novēršana - 3 (trīs) darba dienu laikā no defektācijas akta sastādīšanas dienas. Ja objektīvu iemeslu dēļ, bojājumu novēršanai būs nepieciešams ilgāks laiks, puses rakstiski var vienoties par citu abpusēji izdevīgu izpildes laiku.

**Noformējumam jāatbilst:**

* Normatīvajiem aktiem, kas nosaka plēvju izvietojumu ir Ministru kabineta noteikumi Nr. 295 “Noteikumi par transportlīdzekļu valsts tehnisko apskati un tehnisko kontroli uz ceļa”;
* Papildu noteikumi:
	+ Noformējums drīkst aizsegt ne vairāk kā 50% no katra loga laukuma, izmantojot perforēto un transparento līmplēvi ar gaismas caurlaidību ne mazāku kā 50%, šie ierobežojumi neattiecas uz Transportlīdzekļu aizmugurējo logu;
	+ Logus, kuri tiek izmantoti kā avārijas izejas, drīkst noformēt tikai atbilstoši 2017. gada 30. maija Ministru kabineta noteikumiem Nr.295 “Noteikumi par transportlīdzekļu valsts tehnisko apskati un tehnisko kontroli uz ceļa”;
	+ Uz logiem un durvīm Transportlīdzekļa vadītāja tiešās redzamības zonā (pirmās Transportlīdzekļa durvis, priekšējais logs, vadītāja sānu logs) noformējumu izvietot aizliegts;
	+ Uz autobusu durvīm noformējuma materiālu izvietot nav atļauts;
	+ Noformējums nedrīkst aizsegt Pasūtītāja izvietotās informatīvās un brīdinošās norādes, (uzlīmes par Transportlīdzekļu sanesi, maršruta norādes, garāžas numura uzlīmi (iepriekš saskaņojot, drīkst pārvietot uz citu vietu, izmantojot aizsarg laukumu), avārijas izejas un to norādes u.c. norādes), kā arī brīdinājuma signālus un atstarojošos elementus, numura zīmi, ventilācijas lūku atveres. Uzlīmju pārnešanu, izvietojot reklāmu vai to atjaunošanu pēc reklāmas noņemšanas, veic Izpildītājs par saviem līdzekļiem.

**Pakalpojuma izpildes termiņš:**

* Saskaņots gala makets un vizualizācija; noformējums tiek uzstādīts līdz 2025. gada 30. septembrim;
* Līmplēves noņemšana tiek veikta līdz 2026. gada 1. jūnijam (atbilstoši Pasūtītāja lūgumam).

**Vēlams iekļaut vizuālajā risinājumā / maketā:**

* Sauklis - “Esi autobusa vadītājs Rīgas satiksmē!”;
* QR kodu ar saiti uz vakances sludinājumu;
* Pasūtītāja kontaktinformācija:
* tālrunis: \_\_\_\_\_,
* e-pasts: \_\_\_\_\_,
* uzņēmuma mājas lapa: \_\_\_\_\_.

**Plānotā autobusa ekspluatācijas lielums**

Attēlā attēlots autobusa modelis Solaris Urbino12

